સોલંકીએ પત્રકાર પરિષદને સંબોધતાં જણાવ્યું હતું કે રાજ્યના નાગરિકો-જનતા જનાર્દન કોંગ્રેસ પક્ષને જન આશીર્વાદ-જન સમર્થન આપી રહ્યા છે. પરિણામે ભાજપ તેના ચૂંટણી પ્રચારમાં મનફાવે તેવા નાટક કરી રહ્યા છે. વિકાસના મુદ્દે મત માંગનાર ભાજપના શાસકો પાણી, રસ્તા, ગટર જેવી પાયાગત સુવિધાઓ આપવામાં નિષ્ફળ ગઈ છે તેમ છતાં શહેરી નાગરિકો ઉપર ૧૦૦થી ૩૦૦ ટકા ટેક્સના દરમાં ધરખમ વધારો કર્યો છે. શહેરી નાગરિકોને આપેલા મોટા મોટા વચનો અને વાયદાઓનો ભાજપે કોઈ અમલ ન કર્યો, જેને પરિણામે શહેરી નાગરિકો હેરાન પરેશાન થયા છે.